wickkiey/tamil-wikipedia-chunked huggingface dataset:
# பண்டார் மலேசியா உத்தாரா எம்ஆர்டி நிலையம்

## எம்ஆர்டி புத்ராஜெயா வழித்தட நிலையம்

புத்ராஜெயா வழித்தடத்தின் பண்டார் மலேசியாவின் இரண்டு தொடருந்து நிலையங்களும் தற்போதைய சேவைப் பரிமாணத்தில் சேர்க்கப்படவில்லை. ஏனெனில் கோலாலம்பூர்–சிங்கப்பூர் அதிவிரைவு தொடருந்து திட்டம் தற்காலிகமாக நிறுத்தப்பட்டுள்ளது.
# கீதா உல்ப்

**கீதா உல்ப்** (*Gita Woolf*) (பிறப்பு 1956) ஓர் இந்திய எழுத்தாளரும், வெளியீட்டாளரும், கண்காணிப்பாளரும் ஆவார். கூடுதலாக தாரா புத்தக வெளியீட்டு நிறுவனத்தின் நிறுவனர்களில் இவரும் ஒருவர்.
# கீதா உல்ப்

## தொழில் வாழ்க்கை

### வெளியீடு

இந்தியாவில் உள்ள நாட்டுப்புறக் கலைஞர்கள் மற்றும் பழங்குடி சமூகங்களுடன் இணைந்து இந்தியாவின் நாட்டுப்புறக் கலைகளின் தொகுதிகளை வெளியிட கீதா உல்ப் பணியாற்றியுள்ளார். ஜெர்மனியில் தனது கணவர் எல்முட்டுடன் வசிக்கும்போது ஒப்பீட்டு இலக்கியம் கற்பித்து வந்தார். 1994 ஆம் ஆண்டில் *தி வெரி ஹங்க்ரி லயன்* என்ற தனது முதல் புத்தகத்தை பிராங்பேர்ட் புத்தக கண்காட்சியில் அனிக் புத்தக நிறுவனம் மூலம் வெளியிட்டார். அவர்களின் உதவியுடன், கீதா இந்தியாவின் சென்னையில் தாரா புத்தக வெளியீட்டு நிறுவனத்தை தனது நண்பர்களுடன் இணைந்து நிறுவினார். நிறுவனம் குழந்தைகள் புத்தகங்கள் மற்றும் நாட்டுப்புற கலை சேகரிப்புகளின் திரை அச்சிடப்பட்ட பதிப்புகளையும் வெளியிட்டது. மத்தியப் பிரதேசத்தில் உள்ள கோண்டு பழங்குடியினர், மகாராட்டிராவின் வார்லி பழங்குடியினர், மேற்கு வங்காளத்தின் பதுவா கைவினைஞர்களுடனும், பீகாரின் மீனா பழங்குடியினர் மற்றும் மதுபானி ஓவியப் பாணியிலும் உல்ப் நெருக்கமாக பணியாற்றியுள்ளார். மெக்சிகோவின் ஓக்சாக்காவைச் சேர்ந்த கலைஞர்கள் மற்றும் ஆத்திரேலியாவைச் சேர்ந்த பழங்குடி கலைஞர்களுடன் இணைந்து உல்ப் அவர்களின் பாரம்பரிய நாட்டுப்புறக் கதைகளை வெளியிட்டார்.  
இந்தியாவில் நாட்டுப்புறக் கலை, நாட்டுப்புறக் கதைகள் மற்றும் மரபுகளைப் பாதுகாப்பதற்கும், நிவாரணக் கலை, புத்தக அச்சிடலில் நிலையான நடைமுறைகள் போன்ற பாரம்பரிய அச்சிடும் நுட்பங்களைப் பாதுகாப்பதற்கும் கீதா உல்ப் பணியாற்றினார்.
# கீதா உல்ப்

## தொழில் வாழ்க்கை

### தொகுப்புகள்

தோ2018 ஆம் ஆண்டில் தோக்கியோவிலுள்ள இட்டாபாசி அருங்காட்சியகத்திற்காக தாரா புத்தக நிறுவனம் வெளியிட்ட கலை மற்றும் புத்தகங்களின் கண்காட்சி மற்றும் 2014 ஆம் ஆண்டில் சென்னையில் பெண்கள் கலைத் தொகுப்பு உட்பட இந்தியாவில் இருந்து பல நாட்டுப்புற கலைத் தொகுப்புகளையும் கீதா உல்ப் தொகுத்துள்ளார்.
# கீதா உல்ப்

## தொழில் வாழ்க்கை

### எழுத்துகள்

கீதா உல்ப் உள்நாட்டு மற்றும் பழங்குடி கலைஞர்கள் மற்றும் எழுத்தாளர்களுடன் இணைந்து எழுதிய புத்தகங்கள் 2015 ஆம் ஆண்டில் பொது அங்கீகாரத்தைப் பெற்றுள்ளன. இவரது வெளியீட்டு நிறுவனம் வெளியீட்டில் கங்கு பாய் என்பவர் எழுதிய *டிரீ மேட்டர்ஸ்*
ஈசோப் விருதினைப் பெற்றது. மேலும் 2011 ஆம் ஆண்டில், கீதா எழுதிய *பாலோயிங் மை பெயிண்ட் பிரஷ்* கிராஸ்வேர்ட் புத்தக விருதுக்கு பரிந்துரைக்கப்பட்டது. கூடுதலாக, போலோக்னா குழந்தைகள் புத்தக கண்காட்சியில் “ஆசியாவில் சிறந்த குழந்தைகள் புத்தக வெளியீட்டாளருக்கான விருது” (2013) உட்பட தாரா புத்தக நிறுவனம் குழந்தைகள் வெளியீட்டிற்காக பல விருதுகளைப் பெற்றுள்ளது.
# ஆயு

**ஆயு** (*Ayu or Ayus*), சந்திர குல மன்னர் புரூரவன்-ஊர்வசிக்கும் பிறந்த ஆயு, விஸ்வாயு, சுருதாயு சதாயு, திருதாயு எனும் மகன்களில் மூத்தவர்.ஆயுவின் மகன் புகழ்பெற்ற நகுஷன் மற்றும் பேரன் யயாதி ஆவர்.
# ஆயு

## இதனையும் காண்க

- குரு வம்ச மன்னர்களின் பட்டியல்
# முனீர் கான்

**முனீர் கான்** (*Munir Khan*) என்பவர் இந்தியாவைச் சேர்ந்த ஒரு தொழிலதிபர் ஆவார். தன்னைத்தானே விஞ்ஞானி என்று அறிவித்துக் கொண்டவராகவும் அறியப்படுகிறார்.  
முனீர் கான் 2008, 2009 மற்றும் 2010 ஆம் ஆண்டுகளில் தான் தயாரித்த "பாடி ரிவைவல்" என்ற மருந்து புற்றுநோயை குணப்படுத்தியதாக பொய்யாகக் கூறியதற்காக கைது செய்யப்பட்டார். இந்திய உணவு மற்றும் மருந்து நிர்வாகத்தின் புகார்களைத் தொடர்ந்து, இவரது தயாரிப்பு குறித்து மேலும் தவறான கூற்றுக்களுக்காக 2014 மற்றும் 2015 ஆம் ஆண்டுகளில் மீண்டும் கைது செய்யப்பட்டார். 2016 ஆம் ஆண்டு மார்ச்சு மாதத்தில் உணவு மற்றும் மருந்து நிர்வாகமும் அம்போலி காவல்துறையினரும் அந்தேரியில் உள்ள முனீர் கானின் அலுவலகத்தை சோதனை செய்து, ரூ.3.3 கோடி மதிப்புள்ள 2,099 பாடி ரிவைவல் மருந்து புட்டிகளை பறிமுதல் செய்தனர். இந்த தயாரிப்பு எச்.ஐ.வி/எய்ட்சு, நீரிழிவு, இதய நோய்கள், கட்டிகள், மன அழுத்தம் மற்றும் முன்கூட்டிய வயதானதை மாற்றியமைத்ததாக முனீர் கான் கூறியிருந்தார்.
# போபால்கர் சட்டமன்றத் தொகுதி

**போபால்கர் சட்டமன்றத் தொகுதி** *(Bhopalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. போபால்கர், பாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
# போபால்கர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பராசு ராம் மதேர்னா | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | இந்திய தேசிய காங்கிரசு (இ) |  |  |
| 1985 | நரேன் ராம் பெரா | லோக்தளம் |  |
| 1990 | பராசு ராம் மதேர்னா | rowspan=4 | இந்திய தேசிய காங்கிரசு</br> |
| 1993 | இராம் நரேன் துதி |  |  |
| 1998 | பராசு ராம் மதேர்னா |  |  |
| 2003 | மகிபால் மதேர்னா |  |  |
| 2008 | கம்சா | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | புக்ராஜ் | இராச்டிரிய லோக்தந்திரிக் கட்சி |  |
| 2023 | கீதா பர்வார் | இந்திய தேசிய காங்கிரசு</br> | } |
# புக்ராஜ் கார்க்

**புக்ராஜ் கார்க்** *(Pukhraj Garg)* இராசத்தானைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சி உறுப்பினர் ஆவார். இவர் 2018 இல் நடைபெற்ற இராசத்தான் மாநில சட்டமன்றத் தேர்தலில் போபால்கர் சட்டமன்றத் தொகுதியில் போட்டியிட்டு வென்று சட்டமன்ற உறுப்பினரானார்.  
2023 இல் நடைபெற்ற இராசத்தான் சட்டமன்றத் தேர்தலில் இராச்டிரிய லோக்தந்திரிக் கட்சியின் வேட்பாளராக போட்டியிட்ட புக்ராஜ் 24298 வாக்குகள் குறைவாகப் பெற்று இந்திய தேசிய காங்கிரசு வேட்பாளர் கீதா பார்வரிடம் தோற்றார்.  
இவர் ராஷ்டிரிய லோக்தாந்த்ரிக் கட்சி விட்டு வெளியேறி, 2024 மார்ச் 16 அன்று பாரதிய ஜனதா கட்சியில் சேர்ந்தார்.
# சோனாலி டி ரைக்கர்

**சோனாலி டி ரைக்கர்** (*Sonali De Rycker*) என்பவர் இந்தியாவின் மும்பையைச் சேர்ந்த ஒரு துணிகர முதலீட்டாளர் என அறியப்படுகிறார்.  
சோனாலி டி ரைக்கர் அமெரிக்காவிலுள்ள பிரைன் மாவர் கல்லூரியில் பொருளாதாரம் பயின்றார். 1995 ஆம் ஆண்டில் பட்டம் பெற்றார். இதைத் தொடர்ந்து ஆர்வார்டு வணிகப் பள்ளியில் பட்டம் பெற்றார். சோனாலி டி ரைக்கர் தனது வாழ்க்கையை கோல்டுமேன் சாக்சு என்ற அமெரிக்க பன்னாட்டு முதலீட்டு வங்கியில் தொடங்கினார். 2008 ஆம் ஆண்டு முதல் ஐரோப்பாவில் இயங்கும் துணிகர மூலதன நிறுவனமான ஆக்செல் நிறுவனத்துடன் ஒரு பொது கூட்டாளியாகவும் இருந்து வருகிறார். ஆக்செல் முதலீட்டு நிறுவனத்தின் பல்வேறு திட்ட அமைப்புகளின் முதலீடுகளுடன் தொடர்புடையவராகவும் உள்ளார். 2019 ஆம் ஆண்டில் போர்ப்சு வெளியிட்ட துணிகர முதலீட்டாளர்கள் பட்டியலில் இவர் 2 ஆவது இடத்தைப் பிடித்தார். மேலும் பிரிட்டிசு தொழில்நுட்பத்தில் மிக முக்கியமான பெண்களில் ஒருவராகக் கருதப்படுகிறார்.
# கார்டர் லால்வானி

**கார்டர் லால்வானி** (*Kartar Lalvani*) என்பவர் பிரித்தானிய -இந்தியத் தொழிலதிபர் ஆவார். கார்டர் சிங் லால்வானி என்ற பெயராலும் இவர் அழைக்கப்படுகிறார். 1931 ஆம் ஆண்டில் இவர் பிறந்தார். பிரித்தானியப் பேரரசின் மிகச்சிறந்த ஆணை அதிகாரி என்ற சிறப்பைப் பெற்றவராகத் திகழ்ந்தார். மேலும் உயிர்ச்சத்து மற்றும் தாது அடிப்படையிலான உணவு சேர்க்கைப் பொருள் நிறுவனமான விட்டாபயாடிக்குகளின் நிறுவனர் மற்றும் தலைவர் ஆவார்.  
கார்டர் லால்வானி 1931 ஆம் ஆண்டு கராச்சியில் ஒரு சிந்தி சீக்கிய குடும்பத்தில் பிறந்தார். கார்டர் லால்வானியின் தந்தை இந்தியப் பிரிவினைக்கு முன்பு சிந்து மாகாணத்தின் கராச்சியில் மருந்தகங்களின் உரிமையாளராக இருந்தார். இந்தியப் பிரிவினைக்குப் பிறகு இவரது குடும்பம் பம்பாய்க்கு குடிபெயர்ந்தது. கார்டர் லால்வானி இங்கு வளர்ந்தார் மற்றும் கல்வி பயின்றார். பின்னர் இவரது குடும்பம் 1960 ஆம் ஆண்டுகளில் இலண்டனுக்கு குடிபெயர்ந்தது. 2008 ஆம் ஆண்டில் லால்வானியின் நிகர மதிப்பு £200 மில்லியன் என மதிப்பிடப்பட்டுள்ளது.2008 ஆம் ஆண்டில் லால்வானியின் நிகர மதிப்பு £200 மில்லியன் என மதிப்பிடப்பட்டுள்ளது.  
கார்டர் லால்வானி ஒரு கொடையாளர், தனியார் அறிஞர் மற்றும் வரலாற்றாசிரியர் என பல சிறப்புகளை பெற்றிருந்தார். பிரான்ச்சு-காம்டே பல்கலைக்கழகத்தில் கௌரவப் பேராசிரியராகப் பணியாற்றுகிறார். லால்வானி இந்தியாவின் காலனித்துவ வரலாற்றைப் பற்றி ஒரு நூல் எழுதியுள்ளார்.
# தாபாதலி அரண்மனை

**தாபாதலி அரண்மனை வளாகம்** (*Thapathali Durbar*) (நேபாள மொழி:थापाथली दरवार), நேபாள நாட்டின் தலைநகரான காட்மாண்டு நகரத்தில் அமைந்துள்ள பல அரண்மனைகளில் ஒன்றாகும்.
இவ்வரண்மனையை (தாபா வம்சம்|தாபா வம்ச மன்னர் நயின் சிங் தாபா நிறுவினார். பின்னர் இரானா வம்சத்தின் பிரதம அமைச்சர் ஜங் பகதூர் ராணா இவ்வரண்மனையை விரிவாக்கம் செய்தார். இவ்வரண்மனை பாக்மதி ஆற்றின் வடகரையில் அமைந்துள்ளது . இவ்வரண்மனை வளாகத்தில் சிங்க அரண்மனை உள்ளது. இதனை நேபாள இராச்சியத்தின் பரம்பரை பிரதம அமைச்சரான சந்திர சம்செர் ஜங் பகதூர் ராணா (1863–1929) என்பவர் 1908ஆம் ஆண்டில் கட்டினார்.
# அபய் வக்கீல்

**அபய் வக்கீல்** (*Abhay Vakil*) இந்தியாவைச் சேர்ந்த ஒரு கோட்டீசுவரத் தொழிலதிபர் ஆவார். அபய் அரவிந்து வக்கீல் என்ற பெயராலும் அறியப்படுகிறார். 1951–2021 ஆம் ஆண்டுகளில் இவர் வாழ்ந்தார். இந்தியாவின் மிகப்பெரிய வண்ணப்பூச்சு நிறுவனமான ஆசியன் பெயிண்ட்சு நிறுவனத்தின் நிர்வாகமற்ற இயக்குநராக இருந்தார். 2021 ஆம் ஆண்டு அக்டோபர் மாத நிலவரப்படி, இவரது நிகர சொத்து மதிப்பு 6.25 பில்லியன் அமெரிக்க டாலர்களாக மதிப்பிடப்பட்டது. இந்தியாவிலுள்ள 100 பணக்கார இந்தியர்களில் அபய் வக்கீலும் ஒருவர்.  
2024 ஆம் ஆண்டு அக்டோபர் மாதம் 9 ஆம் தேதியிட்ட போர்ப்சு இந்தியாவின் 100 பணக்கார அதிபர்களின் பட்டியலில் அபய் வக்கீல் குடும்பம் $5.35 பில்லியன் நிகர மதிப்புடன் 61 ஆவது இடத்தில் இருந்தது.
# அபய் வக்கீல்

## ஆரம்பகால வாழ்க்கை

அபய் வக்கீல் 1951 ஆம் ஆண்டு மும்பையில் பிறந்தார். இவரது தந்தை அரவிந்து வக்கீல், ஆசியன் பெயிண்ட்சு நிறுவனத்தின் இணை நிறுவனர்களில் ஒருவராவார். அபய் வக்கீல் மும்பை பல்கலைக்கழகத்தில் இளம் அறிவியல் பட்டத்தையும், அமெரிக்காவில் உள்ள சிராகுசு பல்கலைக்கழகத்தில் மற்றொரு இளங்கலை பட்டத்தையும் முடித்தார். 1974 ஆம் ஆண்டு தனது குடும்ப வணிகமான ஆசியன் பெயிண்ட்சு நிறுவனத்தில் சேர்ந்தார்.
# அபய் வக்கீல்

## பிற பணிகள்

அபய் வக்கீல் ஆசியன் பெயிண்ட்சு மற்றும் ஐடெக்கு பிளாசுட்டு நிறுவனங்களில் நிர்வாக இயக்குநராகப் பணியாற்றினார். ரெசின்சு அண்டு பிளாசுட்டிக்சு நிறுவனத்தின் தலைவராகவும், ஆசியன் பெயிண்ட்சு நிறுவனத்தின் நிர்வாகமற்ற இயக்குநராகவும், ரெசின்சு அண்டு பிளாசுட்டிக்சு நிறுவனத்தின் நிர்வாகமற்ற இயக்குநராகவும் இருந்துள்ளார். ஆசியன் பெயிண்ட்சு நிறுவனத்தில் கூடுதல் மற்றும் நிர்வாகமற்ற இயக்குநராகவும், ஆசுட்டிராய்டுகள் வர்த்தகம் மற்றும் முதலீடுகள், நெகால் வர்த்தகம் மற்றும் முதலீடுகள், சலச்சு வர்த்தகம் மற்றும் முதலீடுகள் மற்றும் உன்னதி வர்த்தகம் மற்றும் முதலீடுகள் ஆகியவற்றின் இயக்குநராகவும் இருந்தார்.
# அபய் வக்கீல்

## தனிப்பட்ட வாழ்க்கை

அபய் வக்கீல் திருமணமாகி மூன்று குழந்தைகளைப் பெற்று மும்பையில் வசித்து வந்தார். அபய் வக்கீல் 2021 ஆம் ஆண்டு நவம்பர் மாதம் 2 ஆம் தேதியன்று இறந்தார்.
# இந்திய அறிவியல் கல்வி, ஆராய்ச்சி நிறுவனம், புனே

**இந்திய அறிவியல் கல்வி, ஆராய்ச்சி நிறுவனம், புனே** (**Indian Institute of Science Education and Research, Pune**) 2006ஆம் ஆண்டு நிறுவப்பட்ட ஒரு தன்னாட்சி பொதுப் பல்கலைக்கழகமாகும். இது ஏழு இந்திய அறிவியல் கல்வி, ஆராய்ச்சி நிறுவனங்களில் ஒன்றாகும். மேலும் இஅகஆநி கொல்கத்தாவுடன் இணைந்து நிறுவப்பட்ட இந்திய அறிவியல் கல்வி, ஆராய்ச்சி நிறுவனங்களில் ஒன்றாகும். இது இந்தியாவின் புனே நகரில் அமைந்துள்ளது.
# இந்திய அறிவியல் கல்வி, ஆராய்ச்சி நிறுவனம், புனே

## வளாகம்

இந்நிறுவன வளாகத்தின் கட்டுமானப் பணிகள் 2012-இல் நிறைவடைந்தன. இந்த வளாகம் 98 ஏக்கர் பரப்பளவைக் கொண்டுள்ளது.
# இந்திய அறிவியல் கல்வி, ஆராய்ச்சி நிறுவனம், புனே

## கல்வித் திட்டங்கள்

இந்திய அறிவியல் கல்வி, ஆராய்ச்சி நிறுவனம், புனேயில் ஒருங்கிணைந்த முதுநிலைப் படிப்புகள் (BS-MS), ஆராய்ச்சி மூலம் முதுநிலைப் படிப்பு (MS), ஒருங்கிணைந்த முனைவர் பட்டப் படிப்பு (Int. PhD), முனைவர் பட்டப் படிப்பு (PhD) ஆகியவற்றை வழங்குகிறது.  
2024 முதல் ஒருங்கிணைந்த முதுநிலைப் படிப்பில் சேரஇந்திய அறிவியல் கல்வி, ஆராய்ச்சி நிறுவனம் நுழைவுத் தேர்வு மூலம் மட்டுமே நடைபெற்றது. பிறச்சேர்க்கைத் தேர்வுகள் செல்லத்தக்கன அல்ல.  
பல்வேறு முனைவர் பட்ட திட்டங்களுக்கான சேர்க்கை, ஒருங்கிணைந்த முனைவர் திட்டத்திற்கான அறிவியலில் முதுநிலைப் பட்டம் அல்லது இளநிலைப் பட்டம் பெற்றிருக்க வேண்டும். விண்ணப்பதாரர்கள் நேர்காணல்கள் மூலம் தேர்வு செய்யப்படுகின்றனர். இவர்கள் அறிவியலில் முனைவர் பட்ட திட்டத்திற்கான தேசிய அளவிலான நுழைவுத் தேர்வில் (கேட் போன்றவை) தேர்ச்சி பெற்றிருக்க வேண்டும்.  
உயிரியல், வேதியியல், புவியியல், காலநிலை அறிவியல், மனிதநேயம், சமூக அறிவியல், கணிதம், இயற்பியல் போன்ற பல்வேறு துறைகளால் இந்த படிப்பு ஒழுங்கமைக்கப்பட்டுள்ளது. துறைகளுக்கு இடையேயான ஆராய்ச்சியும் ஊக்குவிக்கப்படுகிறது. இந்நிறுவனமுதல் தொகுதி மாணவர்கள் 2012-இல் பட்டம் பெற்றனர்.
# இந்திய அறிவியல் கல்வி, ஆராய்ச்சி நிறுவனம், புனே

## தரவரிசைகள்

2020 டைம் இதழின் உயர் கல்வி உலக பல்கலைக்கழக தரவரிசையில், இந்திய அறிவியல் கல்வி, ஆராய்ச்சி நிறுவனம், புனே உலகளவில் முதல் 800 இடங்களில் இடம்பிடித்து இந்தியாவில் 10ஆவது இடத்தைப் பிடித்தது. கல்வித் துறை அமைச்சகத்தால் வெளியிடப்பட்ட தேசிய நிறுவன தரவரிசை கட்டமைப்பு தரத்தில் 2024ஆம் ஆண்டில் இந்திய அறிவியல் கல்வி, ஆராய்ச்சி நிறுவனம், புனே ஒட்டுமொத்தமாக 42ஆவது இடத்திலும், இந்தியாவில் ஆராய்ச்சியில் 29வது இடத்திலும் தரவரிசைப்படுத்தப்பட்டது.
# இந்திய அறிவியல் கல்வி, ஆராய்ச்சி நிறுவனம், புனே

## ஆராய்ச்சி மையங்கள்

இந்திய அறிவியல் கல்வி, ஆராய்ச்சி நிறுவனம், புனே பின்வரும் மேம்பட்ட ஆராய்ச்சி மையங்கள்/சிறப்பு மையங்களைக் கொண்டுள்ளது.  
- ஒருங்கிணைந்த ஆய்வுகளுக்கான மையம் (CIS)
- மேல்மரபியல் துறையில் டிபிடி சிறப்பு மையம்
- நானோ அறிவியல் குறித்த இந்திய அறிவியல் தொழில்நுட்ப பிரிவு
- குவாண்டம் புலக்கோட்பாட்டில் மேக்சு-பிளாங்க் கூட்டாளர் குழு
- கிளைகோ-நானோ தொழில்நுட்பத்தில் மேக்சு-பிளாங்க் கூட்டாளர் குழு
- உடல்நலம் மற்றும் நோய்களில் மரபணு செயல்பாட்டிற்கான தேசிய வசதி
- அறிவியல் மற்றும் கணிதக் கல்வியில் சிறப்பு மையம் (CoESME)
- ஆற்றல் அறிவியல் மையம்
# இந்திய அறிவியல் கல்வி, ஆராய்ச்சி நிறுவனம், புனே

## மாணவர் வாழ்க்கை

இந்திய அறிவியல் கல்வி, ஆராய்ச்சி நிறுவனம், புனேயில் பெரும்பாலான மாணவர் செயல்பாடுகள் பல்வேறு குழுக்களால் நடத்தப்படுகின்றன.  
மீமாம்சா என்பது இந்திய அறிவியல் கல்வி, ஆராய்ச்சி நிறுவனம், புனே மாணவர்களால் நடத்தப்படும் கல்லூரிகளுக்கு இடையேயான அறிவியல் போட்டி நிகழ்வாகும். இது அறிவியல் மாணவர்களுக்கு தேசிய அளவில் கருத்தியல் ரீதியாக சவாலான போட்டியாக வினாடி வினா, மாற்று நோக்கத்துடன் நடத்தப்படுகிறது. இது இரண்டு கட்டங்களைக் கொண்ட ஒரு போட்டியாகும். முதல் கட்டம் அறிவியலின் அனைத்து பிரிவுகளிலிருந்தும் 60 அகநிலை கேள்விகளைக் கொண்ட எழுத்துத் தேர்வாகும். இந்த சுற்றின் மூலம் தேர்ந்தெடுக்கப்பட்ட முதல் நான்கு கல்லூரிகள் இறுதிப் போட்டிக்கு முன்னேறும்.  
தேசிய வேதியியல் ஆய்வகம் மற்றும் இசுபிக் மேக்கே புனே அத்தியாயத்துடன் இணைந்து நிகழ்வுகளை ஏற்பாடு செய்யும் இசை மற்றும் கலாச்சார் துணை அத்தியாயமும் உள்ளது.  
அக்டோபர் கடைசி வாரத்தில் அல்லது நவம்பர் முதல் வாரத்தில், இந்திய அறிவியல் கல்வி, ஆராய்ச்சி நிறுவனம், புனே இதன் கல்லூரி விழாவான கரவான்-ஐ ஏற்பாடு செய்கிறது. இந்த விழா புனே முழுவதும் உள்ள கல்லூரிகளிலிருந்தும், இந்தியா முழுவதும் உள்ள தேசிய நிறுவனங்களிலிருந்தும் மாணவர்களை ஈர்க்கிறது.
# இந்திய அறிவியல் கல்வி, ஆராய்ச்சி நிறுவனம், புனே

## நிர்வாக அதிகாரிகள்

- இயக்குனர்: பேராசிரியர் சுனில் எசு. பகவத்
- பதிவாளர் (பொறுப்பு): பேராசிரியர் எம். எசு.சந்தானம்
- முதுநிலை உதவிப் பதிவாளர் (நிர்வாகம்): சந்தோசு நெவ்சே
# அண்ணாமலை குடும்பம் (தொலைக்காட்சித் தொடர்)

**அண்ணாமலை குடும்பம்** (*Anna*) என்பது 3 நவம்பர் 2025ஆம் ஆண்டு முதல் ஜீ தமிழில் வார நாட்களில் திங்கள் முதல் சனி வரை பிற்பகல் 1:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இதனை *ராஜம்மாள் கிரியேசன்சு* என்ற நிறுவனம் தயாரித்துள்ளது.
# தல்ஜாய்

**தல்ஜாய்** என்பது இந்தியாவின் புனேவின் மையப்பகுதியில் அமைந்துள்ள ஒரு மலை. இது ஒரு வனவிலங்கு காப்பகமாக அறிவிக்கப்பட்டுள்ளது. இந்த மலைக்குச் செல்லும் பாதை சிவாஜி மராத்தா கல்லூரி வளாகம் வழியாக ஒரு அழகிய மலைப்பாதையுடன், கூர்மையான திருப்பங்களுடன் செல்கிறது. காட்டின் நுழைவாயிலுக்கு அருகில் மலையின் பெயரிலமைந்த, தல்ஜாய் மாதாவுக்கு ஒரு கோயில் உள்ளது. இது ஒரு இந்துக் கோயில் ஆகும்.  
இந்த வனவிலங்கு காப்பகம் வலசைப்போகும் பறவைகளை ஈர்க்கிறது. இது மயில்களின் தாயகமாகும். எனவே இந்த இடம் தொழில்முறை பறவை பார்வையாளர்கள், பறவையியலாளர்களிடையே பிரபலமானது. தல்ஜாயில் உள்ள ஏரி நெகிழிக் கழிவுகளால் அழிந்து வருவதாகவும், நகரமயமாக்கல் காரணமாக இதன் அசல் வடிவத்தை பராமரிப்பதில் சிக்கல்களை எதிர்கொள்வதாகவும் சமீபத்திய ஆய்வு முடிவு தெரிவித்துள்ளது. இந்த பிரச்சினையை எழுப்ப பல அமைப்புகள் பிரச்சாரங்களை நடத்தி வருகின்றன. இந்த பூங்கா பார்வையாளர்களுக்காக காலை 5:00 முதல் 10:00 வரையிலும், மாலை 4:30 முதல் 7:00 வரையிலும் திறந்திருக்கும். இப்பகுதியில் வாகனங்கள் தடைசெய்யப்பட்டுள்ளன.
# ஆப்பூர்

**ஆப்பூர்** (*Appur*) இந்தியாவின் தமிழ்நாடு மாநிலத்தில் உள்ள செங்கல்பட்டு மாவட்டத்தில் அமைந்துள்ள பஞ்சாயத்து கிராமமாகும். சென்னையிலிருந்து சுமார் 56 கிலோமீட்டர் தொலைவில் அமைந்துள்ளது. அருகிலுள்ள நகரம் மறைமலைநகர் ஆகும். மறைமலை நகர் 7 கிலோமீட்டர் தொலைவில் உள்ளது.
# ஆப்பூர்

## அமைவிடம்

ஆப்பூர் 488.72 எக்டேர் பரப்பளவைக் கொண்டுள்ளது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, கிராமத்தின் மக்கள் தொகை 1,244 ஆகும். இதில் 603 ஆண்களும் 641 பெண்களும் இருந்தனர். கிராமத்தில் சுமார் 301 வீடுகள் உள்ளன. 2009 ஆம் ஆண்டு நிலவரப்படி, இந்த கிராமம் ஒரு கிராம பஞ்சாயத்து ஆகும்.
# ஆப்பூர்

## ஆட்டோ நகர்

2018 ஆம் ஆண்டில், சென்னையில் உள்ள புதுப்பேட்டையில் உள்ள 383 ஆட்டோ சேவை கடை விற்பனையாளர்களை மறுவாழ்வு பெறுவதற்காக புதிய ஆட்டோ நகர் உருவாக்குவதற்காக கிராமத்தில் சுமார் 40 ஏக்கர் நிலத்தை அரசாங்கம் ஒதுக்கியது.
# மயூரேசுவர் காட்டுயிரி காப்பகம்

**மயூரேசுவர் காட்டுயிரி காப்பகம்** (*Mayureshwar Wildlife Sanctuary*) என்பது இந்தியாவின் மகாராட்டிராவில் புனே மாவட்டத்தில் பாரமதியில் அமைந்துள்ளது. இது புனேவிலிருந்து 74 கி.மீ. தொலைவிலும் தெளந்துவிலிருந்து 35 கி.மீ. தொலைவிலும் அமைந்துள்ளது.
# மயூரேசுவர் காட்டுயிரி காப்பகம்

## வரலாறு

இந்திய வனவிலங்கு நிறுவனத்தின்படி, இந்தப் பகுதி 1919ஆம் ஆண்டு முதல் வனவிலங்கு காப்பகமாக அறிவிக்கப்பட்டது.
# மயூரேசுவர் காட்டுயிரி காப்பகம்

## தாவரங்கள்

மயூரேசுவர் காட்டுயிர் காப்பகம் பெரும்பாலும் செங்கருங்காலி (கைர்), அகாசியா சிற்றினம் நிறைந்த உலர்ந்த இலையுதிர் புதர்க்காடுகளால் ஆனது. தால்பெர்ஜியா லேடிபோலியா, எளந்தை, சிறு கிளா, அலைசிகார்பசு பப்லெரிபோலியசு, சையாதோகிலீஅன் பர்புயூரியா, எரியோகாய்யுன் தியானே. மெரிமியா எமார்ஜினேட்டா, கக்குமிசு சிலாகசு, முலாம் பழம் (மெலோ டென்சிபுளோரா), மரேலியா மினுடா மரங்களுடன் இடைப்பட்ட புல்வெளிகளைக் கொண்டுள்ளது. மேலும், 42 வகைகள் மற்றும் 14 துணை இனங்கள், 577 இனங்கள் மற்றும் 136 குடும்பங்கள் பூக்கும் தாவரங்கள் பதிவு செய்யப்பட்டு விவரிக்கப்பட்டுள்ள 938 இனங்களைச் சேர்ந்த மொத்தம் 994 உயிரலகுகள் இப்பகுதி தாவர வளங்களை உருவாக்குகின்றன.
# மயூரேசுவர் காட்டுயிரி காப்பகம்

## விலங்கினங்கள்

மயூரேசுவர் காட்டுயிர் காப்பகம் பல்வேறு வகையான பறவைகளின் தாயகமாகும். இவற்றில் சில: இந்தியப் பனங்காடை, கருந்தேள் பருந்து, ஐரோவாசிய புறா, மண்ணாம் வானம்பாடி, நீல கன்ன தேனீ-உண்ணி, கௌதாரி, மஞ்சள் மூக்கு ஆட்காட்டி, அக்காக்குயில், ஓணான் கொத்திக் கழுகு, இராசாளிப் பருந்து, செம்பழுப்பு பிரினியா, சிவந்த இறக்கை வானம்பாடி, சின்னக் கீச்சான், தெற்கு சாம்பல் கீச்சான்.  
ஐரோப்பிய பனங்காடையும் மொன்டாகுசு ஹாரியர் போன்ற புலம்பெயர்ந்த இனங்களை குளிர்காலத்தில் காணலாம்.  
இந்த புகலிடத்தில் காணப்படும் முக்கிய விலங்கு இனங்கள் இந்திய இந்தியச் சிறுமான், வரிக் கழுதைப்புலி, இந்திய ஓநாய், இந்தியக் குள்ளநரி, வங்காள நரி, இந்திய குழிமுயல் ஆகும்.
# மயூரேசுவர் காட்டுயிரி காப்பகம்

## தகவல்

மயூரேசுவர் காட்டுயிர் காப்பகம் இதன் பறவைகள் மற்றும் வனவிலங்கு எண்ணிக்கைக்கு மட்டுமல்லாமல், இதன் இயற்கை சூழலுக்கும் பிரபலமானது. இந்தியச் சிறுமான்களையும் இங்கு காணலாம். இத்துடன் பறவைகள், வரிக் கழுதைப்புலி, இந்திய சாம்பல் ஓநாய் (*கேனிசு லூபசு*) மற்றும் இந்திய நரி (*வல்ப்சு பெங்காலிசிசு*). சுற்றுலாப் பயணிகள் சரணாலயத்திற்குள் தங்கள் வாகனங்களை ஓட்டவும், நடந்து செல்லவும் அனுமதிக்கப்படுகிறார்கள்.  
சரணாலயப் பகுதிக்குள் வனத்துறைக்கு சொந்தமான இரண்டு கூடாரங்கள் உள்ளன. சரணாலயத்திற்கு வெளியே உள்ள சூப்பில் தங்குமிட வசதிகள் உள்ளன. ஒருவர் புனேவில் உள்ள ஹடப்சர் பகுதியில் தங்கி காலையிலோ அல்லது மாலையிலோ சரணாலயத்திற்கு காரில் செல்லலாம்.  
ஆகத்து மாதத்தின் பிற்பகுதியிலிருந்து பிப்ரவரி வரையிலான காலம் இங்கு வருவதற்கு ஏற்ற காலமாகும். அப்போது வானிலை கடுமையாக இருக்காது. கோடை காலம் வெப்பமாகவும் ஈரப்பதமாகவும் இருக்கும். மழைக்காலத்தில் அதிக மழை பெய்யும். இந்த சரணாலயம் மிகச்சிறிய வனவிலங்கு சரணாலயங்களில் ஒன்றாகும். இதன் பரப்பளவு 5.14 கிமீ <sup>2</sup> ஆகும். இதன் புல்வெளிகள் மற்றும் பாலைவனப் பகுதிகள் நிறைந்துள்ளன.
# மயூரேசுவர் காட்டுயிரி காப்பகம்

## பயணக் குறிப்புகள்

- புனே - 74 கி.மீ.
- பாராமதி – 41 கி.மீ.
- மும்பை - 220 கி.மீ.
- சதாரா – 88 கி.மீ.
- அகமதுநகர் - 111 கி.மீ.
- பீட் – 198 கி.மீ.
- சோலாப்பூர் – 211 கி.மீ.
- நாசிக் - 265 கி.மீ.
- கோலாப்பூர் – 205 கி.மீ.  
வானூர்தி- அருகிலுள்ள வானூர்தி நிலையம் புனே பன்னாட்டு வானூர்தி நிலையம் (80 கி.மீ; 1.5 மணிநேரம் தொலைவில்). இருப்பினும் மும்பை சத்ரபதி சிவாஜி மகாராஜ் பன்னாட்டு வானூர்தி நிலையம் (250 கி.மீ; 4.5 மணிநேரம் தொலைவில்) பயணிகளின் அதிக விருப்பங்களை வழங்குகிறது.  
தொடருந்து- புனே தொடருந்து நிலையம் (70 கி.மீ; சுமார் 1.5 மணிநேரம்) மும்பை மற்றும் மகாராட்டிராவின் பிற நகரங்களுடன் நன்கு இணைக்கப்பட்டுள்ளது.  
சாலை - புனே நகரத்திலிருந்து மயூரேசுவர் வசதியான வாகனம் ஓட்டும் தூரத்தில் உள்ளது (70 கி.மீ; 30 நிமிடங்கள் முதல் 2 மணி நேரம் வரை).  
பார்வையிட வேண்டிய நேரம்: வனவிலங்கு ஆர்வலர்கள் ஆண்டு முழுவதும் அனைத்து பருவங்களிலும் மயூரேசுவருக்கு வருகை தருகின்றனர்.  
கோடை - ஏப்ரல், மே மற்றும் சூன் மாதங்கள் மிகவும் வெப்பமான மாதங்களாகும், பகல்நேர வெப்பநிலை 35°C க்கும் அதிகமாக இருக்கும்.  
மழைக்காலம் - மயூரேசுவரில் சூலை முதல் செப்டம்பர் வரை மழை பெய்யும். புதிய பசுமையான நிலப்பரப்பில் வசிக்கும் சில வனவிலங்கு இனங்களை புகைப்படம் எடுக்க இதுவே சிறந்த நேரம்.  
குளிர்காலம் - அக்டோபர் முதல் சனவரி வரையிலான மாதங்கள் மிகவும் குளிரான மாதங்களாகும், பகலில் வெப்பநிலை 18 முதல் 30°C வரை இருக்கும். இந்தப் பருவம் பறவைகளைப் பார்ப்பதற்கு மிகவும் ஏற்றது, ஏனெனில் மயூரேசுவரில் பல்வேறு வகையான புலம்பெயர்ந்த பறவை இனங்கள் குளிர்காலத்தை கழிக்கும்.
# பொல்லினேனி மலைப்பகுதி

**பொல்லினேனி மலைப்பகுதி** (*Bollineni Hillside*) இந்தியாவின் தமிழ்நாடு மாநிலத்தில் உள்ள செங்கல்பட்டு மாவட்டத்தில் அமைந்துள்ள ஓர் ஒருங்கிணைந்த நகரியமாகும். இராச்சீவ் காந்தி சாலையில் 100 ஏக்கர் பரப்பளவில் இப்பகுதி பரந்து விரிந்துள்ளது. பழைய மகாபலிபுரம் சாலை என்றும் இப்பகுதி அழைக்கப்படுகிறது. இங்கு பல்வேறு வரிசையில் வீடுகள் மற்றும் இயற்கையான சூழலில் அமைந்துள்ள தோட்ட வீடுகள் உள்ளன.  
பொல்லினேனி மலைப்பகுதி முழுமையாக கட்டி முடிக்கப்பட்ட பிறகு சுமார் ஆறு மில்லியன் சதுர அடி குடியிருப்பு இடத்தைக் கொண்டிருக்கும். இது பல்வேறு வருமானக் குழுக்களின் தேவைகளுக்கு ஏற்றவாறு சுமார் 4500 குடியிருப்பு அலகுகளுக்கு இடமளிக்கும்.
# பொல்லினேனி மலைப்பகுதி

## அமைவிடம்

பொல்லினேனி மலைப்பகுதி நூக்காம்பாளையம் பஞ்சாயத்தில் இராச்சீவ் காந்தி சாலையிலிருந்து அதாவது ஓஎம்ஆர் (பழைய மகாபலிபுரம் சாலை) அருகே அமைந்துள்ளது. சத்யபாமா பல்கலைக்கழகம் மிக அருகில் உள்ள அடையாளமாகும்.
# வார்ப்புரு:Rail-interchange/doc/MY

- தொடருந்து
- *or* <code>…|my|railic}}</code> கேடிஎம் இண்டர்சிட்டி
- கேடிஎம் இடிஎஸ்
- கேஎல்–சிங்கப்பூர் அதிவிரைவு
- எம்ஆர்எல் கிழக்கு கடற்கரை இணைப்பு
- ஜொகூர் பாரு-சிங்கப்பூர் விரைவு
-
- மலாயா தொடருந்து
- *or* <code>…|my|ktm|k3}}</code>
- *or* <code>…|my|ktmkomuter}}</code> கேடிஎம் கொமுட்டர்
-
-
-
- *or* <code>…|my|railknorth}}</code> [[கேடிஎம் கொமுட்டர் வடக்கு
- ஈப்போ-பட்டர்வொர்த்
- பாடாங் பெசார்-பட்டர்வொர்த்
- *or* <code>…|my|railksouth}}</code> பத்துமலை–புலாவ் செபாங் வழித்தடம்
- ரேபிட் கேஎல்
-
-
-
-
-
-
- எம்ஆர்டி நிறுவனம்
-
-
-
-
- விரைவுத் தொடருந்து இணைப்பு
-
-
-
- வானூர்தி
- *or* <code>…|my|airklia}}</code> கோலாலம்பூர் பன்னாட்டு வானூர்தி நிலையம்
- *or* <code>…|my|airklia2}}</code> கேஎல்ஐஏ2
- *or* <code>…|my|airsbg}}</code> சுல்தான் அப்துல் அசீஸ் சா வானூர்தி நிலையம் (சுபாங் வானூர்தி)
- மோனோரெயில்
-
- பேருந்து
- *or* <code>…|my|bus|fd}}</code> *or* <code>…|my|federal}}</code> *or* <code>…|my|brtfd}}</code> கூட்டரசு விரைவுப் பேருந்து
-
- *or* <code>…|my|buspudu}}</code> புடு சென்ட்ரல்
- *or* <code>…|my|bus|sw}}</code> *or* <code>…|my|sunway}}</code> *or* <code>…|my|brtsw}}</code> சன்வே விரைவுப் பேருந்து
-
- *or* <code>…|my|bustbs}}</code> பண்டார் தாசேக் செலாத்தான் நிலையம்
- கோ கேஎல் நகர பேருந்து
- *or* <code>…|my|goklb}}</code> *or* <code>…|my|blue}}</code>
- *or* <code>…|my|goklg}}</code> *or* <code>…|my|green}}</code>
- *or* <code>…|my|goklp}}</code> *or* <code>…|my|purple}}</code>
- *or* <code>…|my|goklr}}</code> *or* <code>…|my|red}}</code>
- கிள்ளான் துறைமுக பன்னாட்டு பயணிகள் முனையம்
- ரேபிட் பினாங்கு
- பினாங்கு பயணப்படகு சேவை
- கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு
-
-
-
-
-
-
-
-
-
-
-
-
-
-
-
-  
இணைப்புக்கு பல பயண கட்டணங்கள் தேவை.
<noinclude></noinclude>
# கும்டி வனவிலங்கு சரணாலயம்

**கும்டி வனவிலங்கு சரணாலயம்** (*Gumti Wildlife Sanctuary*) இந்தியாவின் தெற்கு திரிபுராவில் உள்ள ஒரு வனவிலங்கு சரணாலயமாகும்.
# கும்டி வனவிலங்கு சரணாலயம்

## அமைவிடம்

மத்திய கிழக்கு இந்தியாவில் தென் திரிபுரா மாவட்டத்தில் 389.54 சதுர கிலோமீட்டர் பரப்பளவில் கும்டி வனவிலங்கு சரணாலயம் அமைந்துள்ளது.
# கும்டி வனவிலங்கு சரணாலயம்

## தாவரம் மற்றும் விலங்குகள்

இலையுதிர் காடுகள் மற்றும் அரை பசுமை மாறா காடுகளில் காணப்படும் தாவரங்கள் இங்கு காணப்படுகின்றன. மங்கிய இலைக் குரங்கு, பன்றி வால் மந்தி, பெரிய தேவாங்கு, கேளையாடு, படைச்சிறுத்தை, காட்டுப்பன்றி, ஊலக் கிப்பான், சிறுத்தைப் பூனை, நண்டுண்ணிக் கீரிப்பிள்ளை, முள்ளம்பன்றி, இந்திய மலைப் பாம்பு, தொப்பித்தலை குரங்கு ஆகிய விலங்கினங்கள் இச்சரணாலயத்தில் காணப்படுகின்றன. சரணாலயத்திற்குள் உள்ள தம்பூர் ஏரி முன்னதாக கிட்டத்தட்ட 17 புலம்பெயர்ந்த பறவை இனங்களையும் 126 பூர்வீக பறவை இனங்களையும் ஈர்த்தது. 2010 ஆண்டுகளின் பிற்பகுதியில் பறவைகளின் வருகை கணிசமாகக் குறைந்தது.
# வைகை அணை - 1

**வைகை அணை - 1 (நெல்)** *(VGD 1), சுட்டுப்பெயர்: (VG 09006), முன்மொழிவு எண்: (IET 24606)* எனப்படும் இந்த நெல் வகை, ஆடுதுறை - 43 மற்றும் சீரகச் சம்பா ஆகிய நெல் இரகங்களை இணைத்து உருவாக்கப்பட்ட இது, தமிழ்நாட்டின் நெல் வகையாகும்.
# வைகை அணை - 1

## காலம்

நடுத்தர கால வகை நெற்பயிர்களில் ஒன்றான இது, 129 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நடுத்தர கால நெற்பயிர்கள், சம்பா மற்றும் பின் சம்பா போன்ற பட்டங்கள் (பருவங்கள்) ஏற்றதாக கூறப்படுகிறது. மேலும் அரை குள்ள, நிமிர்ந்த, சாய்வு இல்லாத தாவரத் தன்மை கொண்டதாக உள்ள இது, சீரகசாம்பாவைப் போன்ற மெல்லிய கூல வகையைக் கொண்டுள்ளது.
# வைகை அணை - 1

## வெளியீடு

பல்கலைக்கழக வகை மற்றும் தொழில்நுட்ப வெளியீட்டுத் திரையிடல் குழு (UVTSRC), கோயம்புத்தூர், TNAU, திசம்பர் 17, 2018 அன்று மாநில வகை வெளியீட்டுக் குழுவிற்கு சமர்ப்பிக்க பரிந்துரைக்கப்பட்ட இந்நெல் இரகத்தை, வைகை அணை வேளாண் ஆராய்ச்சி நிலையம், வெளியிட்டதாக அறியப்படுகிறது.
# வைகை அணை - 1

## மகசூல்

இலை சுருக்கம், குலைநோய் மற்றும் பழுப்பு நிற புள்ளிகளுக்கு மிதமான எதிர்ப்புத் திறன் கொண்ட இதன் சராசரி தானிய மகசூல் ஒரு எக்டேருக்கு 5,859 கிலோ ஆகும், மேலும் சீரகச் சம்பா மற்றும் திருக்குப்பம் - 13 நெல் இரகங்களை விட, முறையே 32.56 மற்றும் 13.80 சதவீதம் அதிகமாகும். இந்த வகையின் சாத்தியமான மகசூல் எக்டேருக்கு 9,500 கிலோ ஆகும் என கூறப்படுகிறது.
# வைகை அணை - 1

## இவற்றையும் காண்க

- வைகை அணை *வைகை ஆற்றிற்குக் குறுக்கே கட்டப்பட்ட அணைக்கட்டு.*
- பாரம்பரிய நெல்
- இயற்கை வேளாண்மை
- வேளாண்மை
# மெக்லிசு சுரப்பி

**மெக்லிசு சுரப்பி** (*Mehlis gland*) என்பது ஓட்டுச் சுரப்பி என்றும் அழைக்கப்படும் சுரப்பியானது முதன்மையாக தட்டைப்புழுக்களில் பெண் இனப்பெருக்கப் பகுதியான ஊட்டைச் சுற்றி உள்ளது. இது தட்டைப்புழுக்களின் பெண் இனப்பெருக்க உறுப்பின் ஒரு பகுதியாகும்.
# மெக்லிசு சுரப்பி

## வடிவமும் அளவும்

மெக்லிசு சுரப்பி முட்டை வடிவத்தில் உள்ள ஒரு உயிரணுச் சுரப்பி ஆகும். மெக்லிசு சுரப்பியின் வடிவம் கிட்டத்தட்ட வட்டமாகவோ அல்லது ஓடு வடிவமாகவோ உள்ளது. சில கொழுப்பு உடலங்கள் ஊட்டிபுடன் இணைக்கப்பட்டுள்ளது.
# மெக்லிசு சுரப்பி

## சொற்பிறப்பியல்

மெக்லிசு சுரப்பியினை முதலில் கண்டுபிடித்த செருமன் மருத்துவர் கார்ல் பிரெட்ரிக் எட்வர்ட் மெக்லிசு (1796-1832) நினைவாக இதற்கு இந்த பெயர் சூட்டப்பட்டது.
# மெக்லிசு சுரப்பி

## செயல்பாடு

பெண் இனப்பெருக்க உறுப்பின் ஒரு பகுதியாக, தட்டைப்புழுக்களின் கருப்பையில் முடிவடையும் பாதையை நோக்கி சூல் முட்டை வெளியே செல்வதில் இது முக்கிய பங்கு வகிக்கிறது. இதனால், இதன் சுரப்பு கருப்பையின் பாதையை உயவூட்டுகிறது. இதன் வழியாக சூல் முட்டை எளிதாக நகர்கிறது. இது முட்டையின் ஓட்டை உருவாக்கத்திலும் பங்கு கொண்டிருக்கலாம்.
# சர்தார்புரா சட்டமன்றத் தொகுதி

**சர்தார்புரா சட்டமன்றத் தொகுதி** *(Sardarpura Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. சர்தார்புரா, ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சர்தார்புரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அம்ரித் லால் கெலாட் | இந்திய தேசிய காங்கிரசு</br> |  |
| 1977 | மாதோ சிங் | ஜனதா கட்சி |  |
| 1980 | மான்சிங் தேவ்தா | இந்திய தேசிய காங்கிரசு (இ) |  |
| 1985 | மான் சிங் தியோரா | இந்திய தேசிய காங்கிரசு</br> |  |
| 1990 | இராஜேந்திர கெலாட் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | மான் சிங் தியோரா | rowspan=5 | இந்திய தேசிய காங்கிரசு</br> |
| 2003 | அசோக் கெலாட் |  |  |
| 2008 |  |  |  |
| 2013 |  |  |  |
| 2018 |  |  |  |
| 2023 | } |  |  |
# பாறை இயக்கவியல்

**பாறை இயக்கவியல்** (*Rock mechanics*) என்பது பாறைகள் மற்றும் பாறைத் திரள்களின் இயந்திர நடத்தை பற்றிய ஒரு தத்துவார்த்த, பயன்பாட்டு அறிவியலாகும்.  
புவியியலுடன் ஒப்பிடும்போது, இது பாறை மற்றும் பாறைத் திரள்கள் அவற்றின் இயற்பியல் சூழலின் விசைப் புலங்களுக்கு எவ்வாறு பிரதிபலிக்கின்றன என்பது தொடர்பான இயக்கவியலின் கிளையாகும்.
# பாறை இயக்கவியல்

#### பின்னணி

பாறை இயக்கவியல் என்பது மண் உட்பட அனைத்து புவியியல் பொருட்களின் இயந்திர எதிர்வினைகளுடன் தொடர்புடைய புவி இயக்கவியலின் ஒரு பகுதியாகும்.  
பாறை இயக்கவியல் என்பது பாறையில் அல்லது பாறையின் மீது கட்டப்பட்ட கட்டமைப்புகளின் வடிவமைப்பில் பொறியியல் இயக்கவியலின் கொள்கைகளைப் பயன்படுத்துவதில் அக்கறை கொண்டுள்ளது.இந்த கட்டமைப்பில் துளையிடும் கிணறு, சுரங்கத் தண்டு, சுரங்கப்பாதை, நீர்த்தேக்க அணை, களஞ்சியக் கூறு அல்லது கட்டிடம் போன்றவை இருக்கலாம். பாறை இயக்கவியல் முதன்மையாக சுரங்கம், சிவில், புவி தொழில்நுட்பம், போக்குவரத்து மற்றும் பெட்ரோலிய பொறியியல் ஆகியவற்றில் பயன்படுத்தப்படுகிறது.
# பைக்கலோபியா

**பைக்கலோபியா** (*Baikalobia*) என்பது *டென்ட்ரோகோலிடே* குடும்பத்தைச் சேர்ந்த நன்னீர் பிளனேரியா பேரினம் ஆகும். இந்தப் பேரினத்தினைச் சேர்ந்த சிற்றினங்கள் உருசியாவில் ஆவணப்படுத்தப்பட்டுள்ளன.
# பைக்கலோபியா

## சிற்றினங்கள்

கடல் உயிரினங்களின் உலகப் பதிவேட்டின் படி, *பைக்கலோபியா* பின்வரும் சிற்றினங்களைக் கொண்டுள்ளது.  
- *பைக்கலோபியா கோபுலாட்ரிக்சு* (கொரோட்னேவ், 1912)
- *பைக்கலோபியா குட்டாட்டா* (கெர்சுட்பெல்ட், 1858)
- *பைக்கலோபியா சூடோகுட்டாட்டா* போர்ஃபிரீவ், ஜைட்சேவா & திமோசுகின், 2010
- *பைக்கலோபியா ரட்டீ* (சபுசோவா, 1911)
- *பைக்கலோபியா வேரிகேட்டா* (கொரோட்னேவ், 1912)
# மெகாபெரிடே

**மெகாபெரிடே** (*Megaperidae*) என்பது *புளாகியோர்ச்சிடா* வரிசையைச் சேர்ந்த தட்டைபுழுக்களின் குடும்பமாகும்.
இக்குடும்பத்தின் கீழ் அங்கீகரிக்கப்பட்ட மூன்று பேரினங்கள் உள்ளன. அவை:  
- *மெகாபேரா* மாண்டர், 1934
- *பாராசிசுடோர்கிசு* பிளண்ட், கரார் & துரோனன், 2017
- *பிளெசியோசிசுடார்சிசு* பிளண்ட், கரார் & துரோனன், 2017
# ஜோத்பூர் சட்டமன்றத் தொகுதி

**ஜோத்பூர் சட்டமன்றத் தொகுதி** *(Jodhpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. இது ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ஜோத்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | குமன் மால் லோதா | பாரதிய ஜனசங்கம் |  |
| 1977 | பிர்த் மால் சிங்வி | ஜனதா கட்சி |  |
| 1980 | அகமது பாக்சா சிந்து | இந்திய தேசிய காங்கிரசு (இ) |  |
| 1985 | பிர்த் மால் | rowspan=3 | பாரதிய ஜனதா கட்சி</br> |
| 1990 | சூரிய காந்தா வியாசு |  |  |
| 1993 |  |  |  |
| 1998 | சூகல் கப்ரா | இந்திய தேசிய காங்கிரசு</br> |  |
| 2003 | சூரிய காந்தா வியாசு | rowspan=3 | பாரதிய ஜனதா கட்சி</br> |
| 2008 | கைலாசு பன்சாலி |  |  |
| 2013 |  |  |  |
| 2018 | மனிசா பன்வார் | இந்திய தேசிய காங்கிரசு</br> |  |
| 2023 | அதுல் பன்சாலி | பாரதிய ஜனதா கட்சி</br> | } |
# வார்ப்புரு:Singles/doc

This infobox is to be used as an additional miscellaneous listing at the bottom of .
# வார்ப்புரு:Singles/doc

## Usage

This infobox should be placed in the field as shown below, using the field cases also shown below. Any unused fields may be out.  
If this template is substituted, it will return a cleaned-up copy of itself (see ) with unnecessary parameters removed and deprecated parameters replaced. Parameter indentation will also automatically be fixed.  
<syntaxhighlight lang="wikitext">  
</syntaxhighlight>  
;Name : The name of the album (the formatting will add *italics*).
;Type : The album type, e.g., studio, live, compilation, etc., specified in Template:Infobox album#Type.
;Single # : The name of the single (the formatting will add "quote" marks). If it has a WP article, add a link.
;Single # date : The date the single was released. If full date is unknown, use month and year or just year. Do not use the template in this field.  
Note that all fields are already properly formatted, so italics or quotation marks need not be entered in fields.
# வார்ப்புரு:Singles/doc

## Tracking category

-  
<includeonly></includeonly>
# மலுமிச்சம்பட்டி

**மலுமிச்சம்பட்டி** (*Malumichampatti*) என்பது இந்தியாவின் தமிழ்நாடு மாநிலம், கோயம்புத்தூர் மாவட்டம், கோயம்புத்தூர்-தெற்கு தாலுகாவில் உள்ள ஒரு குடியிருப்பு கிராமமாகும். மலுமச்சம்பட்டி என்ற பெயராலும் இக்கிராமம் அழைக்கப்படுகிறது. தேசிய நெடுஞ்சாலை 209 சாலையை ஒட்டி இக்கிராமம் உள்ளது. கிராம பஞ்சாயத்து கிராமமான இது கிணத்துக்கடவு சட்டமன்ற தொகுதிக்கு உட்பட்டதாகும்.
# மலுமிச்சம்பட்டி

## புவியியல்

என்ற அடையாள ஆள்கூறுகளில் மலுமிச்சம்பட்டி கடல் மட்டத்திலிருந்து சராசரியாக 381 மீட்டர் (1250 அடி) உயரத்தில் அமைந்துள்ளது.
# மலுமிச்சம்பட்டி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி மலுமிச்சம்பட்டி கிராமத்தின் மக்கள் தொகை 12,936 ஆகும். இம்மக்கள் தொகையில் ஆண்கள் 6568 பேரும் பெண்கள் 6368 பேரும் இருந்தனர். கிராமத்தின் கல்வியறிவு விகிதம் 86.09% ஆகும்.
# செபிடா

**செபிடா** (*Sepiida*) என்பது *செபினா* என்ற ஒற்றை துணை வரிசையைக் கொண்ட பத்து கரங்களைக் கொண்ட தலைக்காலிகளின் வரிசையாகும். இந்த துணை வரிசையில் பின்வரும் மீப்பெரும் குடும்பங்களும் குடும்பங்களும் உள்ளன.
- குடும்பம் † வஸ்ஸ்யூரியாடே
- குடும்பம் † பெலோசெபிலிடே  
தூண்டிலிரை அல்லது தூண்டிலிரை கணவாய் (வரிசை செபியோலிடா) முன்பு இந்த வரிசையில் வைக்கப்பட்டன. ஆனால் இவை இப்போது இவற்றின் சொந்த தனித்துவமான வரிசையை உருவாக்குகின்றன என்று புரிந்து கொள்ளப்படுகிறது. கணவாய் மீனின் சரியான இனஉறவு தற்போது குழப்பமானது. ஆனால் இவை சமீபத்திய தொகுதிப் பிறப்பு ஆய்வின் மூலம் செபிடாவுக்கு மீட்கப்படவில்லை.
# புதூர், ஈரோடு

**புதூர்** (*Pudur*) என்பது இந்தியாவின் தமிழ்நாடு மாநிலத்திலுள்ள ஈரோடு மாவட்டத்தின் மொடக்குறிச்சி தாலுக்காவில் உள்ள ஒரு கிராமமாகும். 46 புதூர் என்ற பெயராலும் இக்கிராமம் அறியப்படுகிறது.
# புதூர், ஈரோடு

## மக்கள் தொகையியல்

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, புதூர் (46) கிராமத்தில் மொத்த மக்கள் தொகை 16,054 ஆகும். இதில் 8129 ஆண்களும் 7925 பெண்களும் இருந்தனர். மொத்த மக்கள் தொகையில் 1440 பேர் 6 வயதுக்குட்பட்டவர்கள். புதூரில் 83.70% கல்வியறிவு விகிதம் உள்ளது, இது தமிழக சராசரியை விட அதிகமாகும்.
# புதூர், ஈரோடு

## வளர்ச்சிகள்

ஈரோடு நகரத்தின் எல்லையில் இந்த கிராமம் இருப்பதால், மக்கள் தொகை அதிகரித்து வருகிறது. ஈரோடு உள்ளூர் திட்டமிடல் ஆணையம் நிறுவப்பட்டதிலிருந்து, இந்த பஞ்சாயத்து ஈரோடு உள்ளூர் திட்டமிடல் பகுதியின் ஒரு பகுதியாக சேர்க்கப்பட்டுள்ளது. ஈரோட்டுக்கு அமைக்கப்பட்ட வெளிவட்ட சாலை இந்த கிராமத்தின் வழியாக செல்கிறது. இங்கு ஒரு புதிய பேருந்து நிலையம் கட்டப்பட்டுள்ளது. 2016 ஆம் ஆண்டில், ஈரோடு மாநகராட்சி கவுன்சில் புதூர் (46) கிராமத்தை ஈரோடு மாநகராட்சி அதிகார வரம்போடு இணைக்க ஒரு தீர்மானத்தை அறிவித்தது.
# கரிந்தளம்

**கரிந்தளம்** (*Karindalam*) என்ற கிராமம் இந்தியாவின் தென் மாநிலமான கேரளாவின் காசர்கோடு மாவட்டத்தில் அமைந்துள்ளது.
# கரிந்தளம்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கரிந்தலம் கிராமத்தின் மக்கள் தொகை 6,602 ஆகும். இம்மக்கள் தொகையில் 3,240 ஆண்களும் 3,362 பெண்களும் இருந்தனர். கரிந்தலம் கிராமம் 20.37 சதுர கிலோமீட்டர் (7.86 சதுர மைல்) பரப்பளவைக் கொண்டுள்ளது. இங்கு 1,661 குடும்பங்கள் வசித்தன. 9.8% மக்கள் தொகை 6 வயதுக்குட்பட்டவர்களாக இருந்தனர். கரிந்தலம் கிராமத்தின் சராசரி கல்வியறிவு தேசிய சராசரியான 74% என்பதை விட அதிகமாக 90.13% என்றும் மாநில சராசரியான 94% என்பதைவிடக் குறைவாகவும் இருந்தது.
# கரிந்தளம்

## நிர்வாகம்

புதிதாக உருவாக்கப்பட்ட வெள்ளரிக்குண்டு வட்டத்தின் ஒரு பகுதியாக இந்த ஊராட்சி நிர்வாகம் செயல்படுகிறது. கினனுர்-கரிந்தளம் ஊராட்சி காசர்கோடு மக்களவைத் தொகுதிக்கும், கண்ணங்காடு சட்டமன்றத் தொகுதிக்கும் உட்பட்டதாகும்.
# கரிந்தளம்

## போக்குவரத்து

நீலேசுவரம் வழியாக செல்லும் தேசிய நெடுஞ்சாலை வடக்கே கர்நாடகாவின் மங்களூரையும், தெற்கே கண்ணூரையும் இணைக்கிறது. இக் கிராமத்திற்கு அருகில் உள்ள தொடருந்து நிலையம், நீலேசுவரம் தொடருந்து நிலையமாகும். இது கர்நாடகாவின் மங்களூரையும், கேரளாவின் பாலக்காட்டையும் இணைக்கும் வழித்தடத்தில் உள்ளது. இக் கிராமத்திற்கு அருகே மங்களூர் மற்றும் கண்ணூர் விமான நிலையங்கள் உள்ளன.
# கை வெப்பமூட்டி

**கை வெப்பமூட்டி** *(Hand Warmer)* என்பது குளிரான சூழலில் கைகளை கதகதப்பாக வைத்திருக்க பயன்படுத்தப்படும் ஒரு சிறிய சாதனமாகும். இவை பொதுவாக வெளிப்புற விளையாட்டு நடவடிக்கைகள், கடினமான உடல் உழைப்பு அல்லது வீடற்றவர்கள் போன்ற பலதரப்பட்ட பயன்பாடுகளுக்காக உலகம் முழுவதும் பயன்படுத்தப்படுகின்றன. இவற்றில் பல வகைகள் உள்ளன ஒவ்வொன்றும் வெப்பத்தை உருவாக்க வெவ்வேறு வேதியியல் அல்லது இயற்பியல் கொள்கைகளைப் பயன்படுத்துகின்றன.  
பற்றவைப்பு எரிபொருள் (Lighter Fuel): இந்த வகை வெப்பமூட்டிகள் வினையூக்கி எரியூட்டும் கொள்கையைப் பயன்படுத்துகின்றன. இதில் பெட்ரோலிய நாஃப்தா எனப்படும் பற்றவைப்பு திரவம் பயன்படுத்தப்படுகிறது. ஒரு பிளாட்டினம் வினையூக்கி மூலம் குறைந்த வெப்பநிலையில் திரவம் எரிந்து தீப்பிழம்பின் அபாயம் இல்லாமல் வெப்பத்தை உருவாக்குகிறது. இதற்கு எரிபொருள் நிரப்பினால் மீண்டும் பயன்படுத்த முடியும்.  
மின்கலன்(Battery): இவை மின்சாரத்தை பயன்படுத்தி வெப்பத்தை உருவாக்கும் சாதனங்கள். மின்கலனில் இருந்து மின்சாரத்தை எடுத்து மின் தடை வெப்பமூட்டும் சாதனங்கள் மூலம் வெப்பமாக மாற்றுகிறது. இவை பொதுவாக யுஎஸ்பி மூலம் சார்ஜ் செய்யக்கூடியவை பல முறை பயன்படுத்த முடியும்.  
கரி(Charcoal): இந்த வகை வெப்பமூட்டிகள் ஒரு சிறப்புப் பெட்டியில் கரிக்குச்சிகளை மெதுவாக எரிப்பதன் மூலம் வெப்பத்தை உற்பத்தி செய்கின்றன. கரி ஆக்சிஜனுடன் வினையாற்றி கரியமில வாயுவினை உருவாக்கி வெப்பத்தை வெளியிடுகிறது. இவை பொதுவாக நீண்ட நேரத்திற்கு வெப்பத்தை அளிக்கின்றன ஆனால் பற்றவைப்புக்கு ஒரு தீ மூலம் தேவைப்படுகிறது.  
அதிசெறிவூட்டப்பட்ட கரைசல் (படிகமயமாக்கல் வகை): இவை மீண்டும் பயன்படுத்தக்கூடிய வெப்பமூட்டிகள் ஆகும். சோடியம் அசிடேட் போன்ற ஒரு வேதிப்பொருள் நீரில் கரைக்கப்பட்டு அதீத செறிவூட்டப்பட்ட கரைசலாக இருக்கும். உள்ளே உள்ள ஒரு சிறிய உலோகத் தகட்டை வளைக்கும்போது அது படிகமயமாக்கலைத் தூண்டி மறைந்திருக்கும் வெப்பத்தை வெளியிடுகிறது. வெந்நீரில் வைப்பதன் மூலம் இதை மீண்டும் சார்ஜ் செய்யலாம்.  
இரும்பு ஆக்சிஜனேற்றம்: இந்த வகை வெப்பமூட்டிகள் ஒரு முறை மட்டுமே பயன்படுத்தக்கூடியவை. இதில் இரும்புத்தூள் செயல்படுத்தப்பட்ட கரி உப்பு மற்றும் நீர் தாங்கிய வெர்மிகுலைட் போன்ற பொருட்கள் இருக்கும். இவை காற்றுடன் வெளிப்படும்போது இரும்பு ஆக்சிஜனேற்றமடைந்து (துருப்பிடித்து) வெப்பத்தை வெளியிடுகிறது. இந்த வெப்பம் பல மணி நேரம் நீடிக்கும்.  
இந்த சாதனங்கள் வெப்பம் தேவைப்படும் சூழல்களில், குறிப்பாக குளிரான இடங்களில், கைகளைப் பாதுகாக்க பயன்படுகின்றன. ஒவ்வொரு வகைக்கும் தனித்தன்மை மற்றும் பயன்பாட்டு முறைகள் உள்ளன. சில வகைகள் மீண்டும் பயன்படுத்தக்கூடியவை, சில வகைகள் ஒரே முறைக்கு மட்டுமே பொருந்தும். பாதுகாப்பு வழிமுறைகள் பின்பற்றப்பட வேண்டும். வெப்பம் அதிகமாக இருக்கும் போது குழந்தைகள் மற்றும் சிறியவர்கள் தொடர்பில் வராமல் இருக்க வேண்டும்.
# கை வெப்பமூட்டி

## வரலாறு

கைகளுக்கான, கால்களுக்கான வெப்பமூட்டிக்கு முதலில் 1891 ஆம் ஆண்டில் அமெரிக்காவின் ஜொனாதன் டி எல்லிஸ் என்பவர் காப்புரிமை பெற்றார். ஆனால், அது தயாரிக்கப்பட்டதற்கான சான்றுகள் இல்லை. ஜப்பானிய கண்டுபிடிப்பாளர் நீச்சி மட்டோபா என்பவரால் முதல் வணிக ரீதியான வெப்பமூட்டி உருவாக்கப்பட்டது. அவர் பிளாட்டினம் வினையூக்கம் மூலம் வெப்பத்தை உற்பத்தி செய்யும் ஆக்சிஜனேற்ற வினையின் கொள்கையைப் பயன்படுத்தி 1923 ஆம் ஆண்டில் ஹாகுகின்-கைரோ என்ற சாதனத்தை தயாரித்தார். இதன் நவீன வடிவங்கள் இன்றும் ஜப்பானில் தயாரிக்கப்படுகின்றன.
# இராமசகாயம் இரகுராம் ரெட்டி

**இராமசகாயம் இரகுராம் ரெட்டி** (*Ramasahayam Raghuram Reddy*) என்பவர் இந்திய அரசியல்வாதியும் கம்மம் மக்களவைத் தொகுதியிலிருந்து இந்திய நாடாளுமன்ற மக்களவைக்கு தேர்ந்தெடுக்கப்பட்ட உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார்.  
மூத்த காங்கிரசு தலைவரும் முன்னாள் நாடாளுமன்ற உறுப்பினருமான இராமசகாயம் சுரேந்தர் ரெட்டியின் மகன் இரகுராம் ரெட்டி. இரகுராம் ரெட்டியின் தந்தை மகபூபாபாத் மக்களவைத் தொகுதியிலிருந்து நான்கு முறை நாடாளுமன்ற உறுப்பினராகவும், தோர்னக்கல் சட்டமன்றத் தொகுதியிலிருந்து நான்கு முறை சட்டமன்ற உறுப்பினராகவும் இருந்துள்ளார்.
# இராமசகாயம் இரகுராம் ரெட்டி

## ஆரம்பகால வாழ்க்கை

இரகுராம் ரெட்டி 19 பெப்ரவரி 1961 அன்று ஐதராபாத்தில் இராமசகாயம் சுரேந்திர ரெட்டி ஜெயமாலா தம்பதியரின் மகனாகப் பிறந்தார். இவர் நிசாம் கல்லூரியில் இளம் வணிகவியல் படிப்பினை முடித்துள்ளார்.
# கொம்பனைப் புதூர்

**கொம்பனைப் புதூர்** (*Kombanai Pudhur*) என்பது இந்தியாவின் தமிழ்நாடு மாநிலத்தில் உள்ள ஈரோடு மாவட்டத்தில் இருக்கும் ஒரு சிறிய கிராமமாகும். கிராமத்தின் மையத்தில் இரண்டு கால்வாய்கள் பாய்கின்றன. குரங்கன் கால்வாய் மற்றும் காளிங்கராயன் கால்வாய் என்பன இவ்விரண்டு கால்வாய்களாகும். இங்கு ஓர் அரசு மருத்துவமனை உள்ளது. இது கால்நடை மருத்துவமனையாகவும் பயன்படுத்தப்படுகிறது.  
கிராமத்தில் விவசாயம் முக்கிய தொழிலாக உள்ளது. இங்கு முக்கிய பயிர்கள் கரும்பு, மஞ்சள், நெல் மற்றும் தேங்காய் பயிர் செய்யப்படுகிறது. முக்கிய உணவு அரிசி, இட்லி, தோசை மற்றும் வடை ஆகியனவாகும். தீபாவளி, தைப்பொங்கல், மாரியம்மன், விநாயகர் சதுர்த்தி ஆகியவை இப்பகுதியில் கொண்டாடப்படும் முக்கிய பண்டிகைகள் ஆகும்.
# கூச்சாய் எம்ஆர்டி நிலையம்

**கூச்சாய் எம்ஆர்டி நிலையம்** (ஆங்கிலம்: *Kuchai MRT Station*; மலாய்: *Stesen MRT Kuchai*) என்பது மலேசியா, கோலாலம்பூர் தென்கிழக்குப் பகுதியில் கூச்சாய் லாமா புறநகர்ப் பகுதியில் உள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். கூச்சாய் லாமா பகுதிகளுக்குச் சேவை செய்யும் இந்த நிலையம், புத்ராஜெயா வழித்தடத்தின் 2-ஆவது கட்டத் திறப்பின் ஒரு பகுதியாக, மார்ச் 16, 2023 அன்று அதிகாரப்பூர்வமாகத் திறக்கப்பட்டது.  
தற்போது பண்டார் மலேசியா செலாத்தான் எம்ஆர்டி நிலையத்திற்கும் தாமான் நாகா இமாஸ் எம்ஆர்டி நிலையத்திற்கும் இடையில் அமைந்துள்ள இந்த நிலையம் எனும் நிலையக் குறியீட்டைக் கொண்டுள்ளது.  
கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது. இந்த நிலையத்தின் அசல் பெயர் **கூச்சாய் லாமா**; பின்னர் **கூச்சாய்** என்று மாற்றம் செய்யப்பட்டது.
# கூச்சாய் எம்ஆர்டி நிலையம்

## வரலாறு

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது.  
அத்துடன், பண்டார் மலேசியா தொடங்கி கம்போங் முகிபா *(Kampung Muhibbah)* புறநகர்ப் பகுதி வரையிலான நிலத்தடி இருப்புப்பாதையின் கட்டுமானமும் அந்த உடன்படிக்கையில் அடங்கும். இந்த உடன்படிக்கையும் அதே டபிள்யூ-சிடி நிறுவனத்திடம் நவம்பர் 2016-இல் RM 896.4 மில்லியனுக்கு வழங்கப்பட்டது.
# கூச்சாய் எம்ஆர்டி நிலையம்

## செயல்பாடு

கூச்சாய் எம்ஆர்டி நிலையம் பொதுமக்களுக்கு மார்ச் 16, 2023 அன்று திறக்கப்பட்டது. கம்போங் பத்து நிலையம் முதல் புத்ராஜெயா சென்ட்ரல் வரையிலான பிற புத்ராஜெயா வழித்தட நிலையங்களுடன் இணைந்து இந்த நிலையமும் செயல்படத் தொடங்கியது.
# கூச்சாய் எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் தற்போதைக்கு ஒரே ஒரு நுழைவாயில் மட்டுமே உள்ளது.  
| நுழைவாயில் | அமைவிடம் | இலக்கு | தோற்றம் |  |
| --- | --- | --- | --- | --- |
| **<span>A</span>** | **கூச்சாய் லாமா சாலை** | வாடகை வாகன சவாரி அழைப்பு *(E-hailing)* (→) ரெசிடென்சி குடியிருப்பு (→) அஜினோமோட்டோ மலேசியா (→) கூச்சாய் தொழில்முனைவர் பூங்கா (→) கூச்சாய் லாமா |  |  |
| **<span>B</span>**
<small>மாற்றம்</small> | **எம்ஆர்டி3 பரிமாற்று வழி** | எதிர்காலத்தில் எம்ஆர்டி சுற்று வழித்தடத்துடன் (எம்ஆர்டி3) இணைப்பு | - | } |
# கூச்சாய் எம்ஆர்டி நிலையம்

## பேருந்து சேவைகள்

| சுங்கை பீசி வழித்தடம் | ரேபிட் கேஎல் | KL1218 கூச்சாய் எம்ஆர்டி நிலைய நுழைவாயில் A | ↺ | தாமான் தேசா |
| --- | --- | --- | --- | --- |
| KL1218 கூச்சாய் எம்ஆர்டி நிலைய நுழைவாயில் A | ↺ | தாமான் ஓயூஜி |  |  |
| KL1218 கூச்சாய் எம்ஆர்டி நிலைய நுழைவாயில் A | ↺ | தேசா பெட்டாலிங் |  |  |
| KL1218 கூச்சாய் எம்ஆர்டி நிலைய நுழைவாயில் A | ↺ | கிள்ளான் லாமா சாலை | } |  |
# கூச்சாய் எம்ஆர்டி நிலையம்

## காட்சியகம்

**கூச்சாய் எம்ஆர்டி நிலையக் காட்சிப் படங்கள் (ஏப்ரல் 2023)**
# சூர்சாகர் சட்டமன்றத் தொகுதி

**சூர்சாகர் சட்டமன்றத் தொகுதி** *(Soorsagar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. சூர்சாகர், ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சூர்சாகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | சூர்யகாந்த வியாசு | rowspan=4 | பாரதிய ஜனதா கட்சி</br> |
| 2013 |  |  |  |
| 2018 |  |  |  |
| 2023 | தேவேந்திர சோசி |  |  |
# இலூணீ சட்டமன்றத் தொகுதி

**இலூணீ சட்டமன்றத் தொகுதி** *(Luni Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. இலூணீ, ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இலூணீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம் சிங் | rowspan=2 | இந்திய தேசிய காங்கிரசு</br> |
| 1977 | இராம் சிங் விசோனி |  |  |
| 1980 | இராம் சிங் பிசுனோய் | இந்திய தேசிய காங்கிரசு (இ) |  |
| 1985 | இராம் சிங் | rowspan=2 | இந்திய தேசிய காங்கிரசு</br> |
| 1990 | இராம் சிங் விசோனி |  |  |
| 1993 | ஜஸ்வந்த் சிங் | பாரதிய ஜனதா கட்சி</br> |  |
| 1998 | இராம் சிங் விசோனி | rowspan=3 | இந்திய தேசிய காங்கிரசு</br> |
| 2003 |  |  |  |
| 2008 | மல்கான் சிங் |  |  |
| 2013 | ஜோகராம் படேல் | பாரதிய ஜனதா கட்சி</br> |  |
| 2018 | மகேந்திர விசுணோய் | இந்திய தேசிய காங்கிரசு</br> |  |
| 2023 | ஜோகராம் படேல் | பாரதிய ஜனதா கட்சி</br> | } |
# சீகேட் டெக்னாலஜி

**சீகேட் டெக்னாலஜி** *(Seagate Technology)* என்பது அமெரிக்காவைச் சேர்ந்த தரவுகளை சேமிக்கும் சாதனங்களை உருவாக்கும் ஒரு பெரும் நிறுவனம். இது முதலில் 1978ஆம் ஆண்டு ஷுகார்ட் டெக்னாலஜி என்ற பெயரில் நிறுவப்பட்டது. 1979ஆம் ஆண்டு முதல் வணிக நடவடிக்கைகளைத் தொடங்கியது. தற்போது இந்த நிறுவனம் சட்டபூர்வமாக ஐர்லாந்தில் பதிவு செய்யப்பட்டுள்ளது. ஆனால் செயல்பாட்டு தலைமையகம் கலிபோர்னியாவின் ஃப்ரீமாண்ட் நகரத்தில் உள்ளது. இந்த நிறுவனம் உலகம் முழுவதும் சேவைகளை வழங்குகிறது.  
இந்நிறுவனத்தின் முக்கியத் தயாரிப்புகள் வன் வட்டு இயக்கிகள் (Hard Disk Drives - HDDs), கலப்பின இயக்கிகள், மற்றும் திட நிலை இயக்கிகள் (Solid State Drives - SSDs) ஆகியவை ஆகும். உலகின் மிகப்பெரிய வன் வட்டு தயாரிப்பாளர்களில் சீகேட் நிறுவனமும் ஒன்று.  
சீகேட் நிறுவனம் பல்வேறு வகையான சேமிப்பு சாதனங்களை வழங்குகிறது. இதில் பராக்குடா, ஃபயர்குடா, இரொன்வூல்ஃப், ஸ்கைஹாக், எக்ஸோஸ், நைட்ரோ போன்ற தொடர்களில் உள்ள கடின வட்டு மற்றும் திட நிலை வட்டு சாதனங்கள் அடங்கும். இவை கணினிகள், விளையாட்டு கருவிகள், கண்காணிப்பு அமைப்புகள் மற்றும் தரவகக் கூடங்களுக்கு ஏற்றவையாக வடிவமைக்கப்பட்டுள்ளன. மேலும், வெளியே இணைக்கக்கூடிய சேமிப்பு சாதனங்களும், மேகக் கணிமை சேமிப்பு சேவைகளும் வழங்கப்படுகின்றன.  
இந்நிறுவனம் லைவ் கிளவுட் (Lyve Cloud) போன்ற மேகக் கணிமை சேமிப்புத் தீர்வுகளையும், தரவுச் சேமிப்பு அமைப்புகளையும் (Data Storage Systems) வழங்குகிறது.
# சீகேட் டெக்னாலஜி

## வரலாறு

சீகேட் நிறுவனம் 1980ஆம் ஆண்டு முதல் 5.25 அங்குலம் அளவுள்ள முதல் கடின வட்டு சாதனத்தை உருவாக்கியது. இது 5 மெகாபைட் சேமிப்பு திறன் கொண்டது. இந்த சாதனங்கள் ஐபிஎம்
நிறுவனத்தின் கணினிகளில் பயன்படுத்தப்பட்டதால் சீகேட் விரைவாக வளர்ச்சி பெற்றது. 1980களில் பல்வேறு நிறுவனங்களை வாங்கி வளர்ச்சி அடைந்தது. 1989ஆம் ஆண்டு இம்பிரிமிஸ் டெக்னாலஜி, 1996ஆம் ஆண்டு கானர் பெரிபெரல்ஸ், 2006ஆம் ஆண்டு மேக்ஸ்டர் மற்றும் 2011ஆம் ஆண்டு சாம்சங் நிறுவனத்தின் கடின வட்டு பிரிவுகள் ஆகியவை சீகேட் நிறுவனத்துடன் இணைக்கப்பட்டன. மேலும் தொழில்நுட்ப ஆராய்ச்சி மற்றும் கண்டுபிடிப்புகளில் தொடர்ந்து ஈடுபட்டு வருகிறது.
# வன்தட்டு பிரித்தல்

**வன்தட்டு பிரித்தல்** *(Disk Partitioning)* என்பது ஒரு வன்தட்டில் (Secondary Storage) உள்ள இடத்தை, ஒவ்வொன்றையும் தனியாக நிர்வகிக்கக்கூடிய வகையில், பல பகுதிகளாகப் பிரிப்பதாகும். இந்தப் பகுதிகள் பிரிவுகள் (Partitions) என்று அழைக்கப்படுகின்றன. ஒரு புதிய வன் வட்டை நிறுவிய பின், அதில் கோப்பு அமைப்பை (File System) உருவாக்குவதற்கு முன்பு மேற்கொள்ளப்படும் முதல் நடவடிக்கையே இந்தப் பிரித்தல்தான். வன் வட்டு, இந்தப் பிரிவுகளின் இருப்பிடம் மற்றும் அளவுகள் பற்றிய தகவலைப் பிரிவு அட்டவணை (Partition Table) எனப்படும் பகுதியில் சேமிக்கிறது. இயக்க முறைமை (Operating System) இந்தப் பிரிவு அட்டவணையைப் படித்த பின்னரே வன்தட்டின் பிற பகுதிகளை அணுகும். ஒவ்வொரு பிரிவும் இயக்க முறைமைக்கு ஒரு தனி தர்க்கரீதியான வட்டு (Logical Disk) போலத் தோற்றமளிக்கும். இந்தச் செயலைச் செய்ய கணினி நிர்வாகிகளும் பயனர்களும் பிரிவு திருத்தி (Partition Editor) எனப்படும் மென்பொருளைப் பயன்படுத்துகிறார்கள். இதன் மூலம் பிரிவுகளை உருவாக்கலாம், அளவை மாற்றலாம், நீக்கலாம், கையாளலாம்.  
வன்தட்டைப் பிரிப்பதன் முக்கிய நோக்கம், வெவ்வேறு வகையான கோப்புகளுக்கு வெவ்வேறு கோப்பு அமைப்புகளை நிறுவ அனுமதிப்பதாகும். மேலும், பயனர் தரவுகளை இயக்க முறைமைத் தரவுகளிலிருந்து (System Data) பிரிப்பது, ஒரு பிரிவு நிரம்பிவிட்டதால் மொத்த கணினியும் செயலற்றுப் போவதைத் தடுக்க உதவுகிறது. பிரிவுகள் அமைப்பதால் காப்புப் பிரதிகளை (Backup) எடுப்பது எளிதாகிறது. உதாரணத்திற்கு, லினக்ஸ் போன்ற இயக்க முறைமைகளில், /boot, /tmp, /usr, /var அல்லது /home போன்ற கோப்பகங்களுக்குத் தனித்தனியாகப் பிரிவுகளை ஒதுக்குவது வழக்கம். இதனால் ஒரு கோப்பு அமைப்பில் பிழை ஏற்பட்டால், மற்றப் பிரிவுகளில் உள்ள தரவு பாதுகாப்பாக இருக்கும். முக்கியமான கோப்பு அமைப்புகளைத் தவிர மற்றவை நிரம்பி வழிவதைத் தடுக்கலாம். பயனர் தரவு மற்றும் இயக்க முறைமைக் கோப்புகள் தனித்தனியாக இருந்தால், தரவுகளுக்கு இடையூறு இல்லாமல் இயக்க முறைமையைப் புதுப்பிக்க முடியும்.  
மாஸ்டர் பூட் ரெக்கார்டு (MBR): இது ஒரு பழமையான பிரிவுத் திட்டமாகும். இதில் வன்தட்டின் தொடக்கத்தில் மாஸ்டர் பூட் ரெக்கார்டு என்ற பகுதி இருக்கும். இது அதிகபட்சமாக நான்கு முதன்மைப் பிரிவுகளை (Primary Partitions) மட்டுமே உருவாக்க அனுமதிக்கிறது. அல்லது மூன்று முதன்மைப் பிரிவுகளுடன் ஒரு விரிவுபடுத்தப்பட்ட பிரிவை (Extended Partition) உருவாக்கலாம். இந்த விரிவுபடுத்தப்பட்ட பிரிவுக்குள் மேலும் பல தர்க்கரீதியான பிரிவுகளை (Logical Partitions) உருவாக்க முடியும்.  
ஜி.யு.ஐ.டி பிரிவு அட்டவணை (GPT): இது யு.இ.எஃப்.ஐ (UEFI) தரநிலையின் ஒரு பகுதியாகும். இது மாஸ்டர் பூட் ரெக்கார்டு (MBR)-ஐ விடப் புதிய மற்றும் மேம்பட்ட திட்டமாகும். இது பெரிய வன்தட்டுகளை ஆதரிப்பதுடன், அதிக எண்ணிக்கையிலான (பொதுவாக 128) முதன்மைப் பிரிவுகளை உருவாக்க அனுமதிக்கிறது. ஜி.யு.ஐ.டி பிரிவு (GPT) அமைப்பில் விரிவுபடுத்தப்பட்ட பிரிவு மற்றும் தர்க்கரீதியான பிரிவுகள் என்ற கருத்து இல்லை. நவீன இயக்க முறைமைகள் பெரும்பாலும் ஜி.யு.ஐ.டி பிரிவு (GPT)-ஐப் பயன்படுத்துகின்றன.